ai4bharat/Pralekha huggingface dataset:
মানবসম্পদবিকাশমন্ত্রক
বিদ্যালয়ের পাঠ্যক্রমে যোগকে অন্তর্ভুক্ত করার বিষয়ে প্রচারের জন্য এনসিইআরটি অনলাইন যোগ ক্যুইজ প্রতিযোগিতা শুরু করেছে
নতুন দিল্লি, ২১ জুন, ২০২০
কেন্দ্রীয় মানবসম্পদ উন্নয়ন মন্ত্রক 
জাতীয় শিক্ষামূলক গবেষণা ও প্রশিক্ষণ পর্ষদ  এর মাধ্যমে বিদ্যালয়ের পাঠ্যক্রমে যোগকে অন্তর্ভুক্ত করার বিষয়ে প্রচারের জন্য একাধিক উদ্যোগ নিয়েছে। এনসিইআরটি উচ্চ প্রাথমিক থেকে মাধ্যমিক পর্যায়ের ছাত্র ছাত্রীদের স্বাস্থ্যকর জীবনযাপনের জন্য পাঠ্যসূচি তৈরি করেছে এবং ২০১৬ সাল থেকে "যোগ অলিম্পিয়াডে"এরও আয়োজন করে আসছে। করোনার মহামারীর মধ্যে শিশুরা বাড়িতে অভিভাবক এবং শিক্ষকদের সাহায্যে যোগব্যায়াম অনুশীলন করছে। এবছর করোনার মহামারীর জেরে যোগ অলিম্পিয়াড আয়োজন করা সম্ভব হয় নি। তাই, শিশুদের ঘরে নিরাপদে থাকতে এবং যোগব্যায়াম শেখাতে মানবসম্পদ উন্নয়ন মন্ত্রী শ্রী রমেশ পোখারিয়াল নিশাঙ্ক সামাজিক যোগাযোগ মাধ্যমে একটি অনলাইন যোগ ক্যুইজ প্রতিযোগিতার সূচনা করেছেন। এটি এনসিইআরটি'ই আয়োজন করেছে।
অনুষ্ঠানে কেন্দ্রীয় মন্ত্রী শ্রী নিশাঙ্ক বলেন যে এ ধরণের প্রতিযোগিতা আয়োজনের উদ্দেশ্য হল শিশুদের বিভিন্ন যোগব্যায়ামের বিষয়ে উৎসাহ দেওয়া এবং যোগচর্চার ওপর সঠিক তথ্য তুলে ধরা। এই প্রতিযোগিতার মাধ্যমে শিশুদের মধ্যে যোগের প্রতি আগ্রহ বাড়িয়ে তুলবে এবং তারা ভবিষ্যতে জীবনের বিভিন্ন ক্ষেত্রে এটি প্রয়োগ করার কৌশল শিখতে পারবে। তিনি আশা প্রকাশ করেন যে এই জাতীয় প্রতিযোগিতা শিশুদের জীবন ও অভ্যাসে নিয়ন্ত্রণ বজায় থাকবে, পাশাপাশি তাদের মানসিকভাবে সুস্থ থাকতে সহায়তা করবে।
শ্রী পোখারিয়াল বলেন, বিভিন্ন যোগব্যায়ামের উপর এই ক্যুইজ প্রতিযোগিতার আয়োজন করা হয়েছে। এনসিইআরটি এই লক্ষ্যে প্রয়োজনীয় পাঠ্যসূচি প্রস্তুত করেছে। ষষ্ঠ থেকে দ্বাদশ শ্রেণী পর্যন্ত ছাত্রীরা এই প্রতিযোগিতায় অংশগ্রহণ করতে পারবেন। অন্যভাবে সক্ষম ছাত্র ছাত্রীদের জন্য বিশেষ ব্যবস্থা করা হয়েছে। তাদের প্রয়োজনীয় লিখিত প্রশ্নগুলিকে অডিও বার্তায় রূপান্তর করা হয়েছে। হিন্দি এবং ইংরেজী ভাষায় ক্যুইজের প্রশ্ন তৈরি করা হয়েছে। শিক্ষার্থীরা তাদের পছন্দ মতো যে কোনও ভাষায় উত্তর দিতে পারেন। সর্বোচ্চ নম্বর প্রাপ্ত ১০০ জন শিক্ষার্থীকে শংসাপত্র প্রদান করা হবে।
এই প্রতিযোগিতা সম্পর্কে বিস্তারিত তথ্য এনসিইআরটি'র ncert.nic.in ওয়েব সাইটে দেওয়া হয়েছে। ২১জুলাই মধ্য রাত পর্যন্ত এই প্রতিযোগিতায় অংশগ্রহণ করা যাবে।
ইংরেজিতে ক্যুইজ প্রতিযোগিতার অংশ গ্রহণ করতে হলে https://bit.ly/EYQ_NEWS
এবং
হিন্দিতে ক্যুইজ প্রতিযোগিতার অংশ গ্রহণ করতে হলে http://https//bit.ly/HYQ_NEWS ওয়েব সাইট টি দেখুন।
(CG/SS
জাহাজচলাচলমন্ত্রক
কলকাতাকে পূর্বাঞ্চলের অগ্রণী ক্রুজ সেন্টার হিসেবে গড়ে তোলা হবে: বিনীত কুমার
কলকাতা, ১৮ এপ্রিল, ২০২২
কলকাতা ও হলদিয়া বন্দরে ২০২০-২১ অর্থবর্ষের তুলনায় ২০২১-২২ অর্থবর্ষে পণ্য ওঠা-নামা কম হলেও শ্যামাপ্রসাদ মুখার্জী বন্দর ২০২১-২২ অর্থবর্ষেও লাভের মুখ দেখেছে। বন্দরের চেয়ারম্যান শ্রী বিনীত কুমার জানান, এই অর্থবর্ষে ১৬ হাজার কোটি টাকা লাভ হয়েছে।
কলকাতা পোর্ট গেস্ট হাউসে আয়োজিত এক সংবাদ সম্মেলনে শ্রী কুমার জানান, ২০২১-২২ অর্থবর্ষে কলকাতা থেকে বাংলাদেশে ৩৬ লক্ষ টন পণ্য সামগ্রী রপ্তানি হয়েছে। প্রতি বছর এই বন্দর থেকে বাংলাদেশে ৯০ হাজার টন পণ্য সামগ্রী রপ্তানি করা হয়। চেয়ারম্যান জানান, জলপথ ব্যবহার করে দেশের অভ্যন্তরে পণ্য পরিবহণ যথেষ্ট বৃদ্ধি পেয়েছে। রেলের মাধ্যমে আসা পণ্য সামগ্রী এই বন্দর থেকে অন্যান্য জায়গায় পাঠানো হচ্ছে। বন্দর সংলগ্ন অঞ্চলে গাড়ি রাখার জায়গা বাড়ানো হচ্ছে।
শ্রী কুমার আরও জানিয়েছেন, জাহাজ মেরামতি ও জাহাজ নির্মাণের জন্য নতুন লক্ষ্যমাত্রা ধার্য করা হয়েছে। তারাতলায় ১৫০ শয্যাবিশিষ্ট একটি সুপার স্পেশালিটি হাসপাতাল ২০০ কোটি টাকা ব্যয়ে নির্মাণের পরিকল্পনা করা হয়েছে। তিনি আরও জানান, বাসকুল সেতু ও শালুকখালি সেতু রক্ষণা-বেক্ষণে ৬০ কোটি টাকা বরাদ্দ করা হয়েছে।
চেয়ারম্যান আরও জানান, পিএম গতি শক্তি প্রকল্পের আওতায় শ্যামাপ্রসাদ মুখার্জী বন্দর ২ হাজার ৪০০ কোটি টাকার প্রকল্প বাস্তবায়িত করলো। এই বন্দরকে পূর্বাঞ্চলের অগ্রণী ক্রুজ সেন্টার হিসাবে গড়ে তুলতে পরিকল্পনা করা হয়েছে। ৩-৪টি ক্রুজ টার্মিনাল গড়ে তোলা হবে। এছাড়াও, নদী তীরের সৌন্দর্যায়ন এবং খিদিরপুরে ৩১ একর জমিকে বাণিজ্যিক কেন্দ্র হিসাবে ব্যবহার করার পরিকল্পনা করা হয়েছে। এর জন্য ৬৬ কোটি টাকা বরাদ্দ করা হয়েছে। সাগরমালা প্রকল্পের সপ্তম বর্ষপূর্তিতে সন্তোষ প্রকাশ করে চেয়ারম্যান জানান, এই প্রকল্পে ৭০০ কোটি টাকার প্রকল্পের কাজ শেষ হয়েছে। আরও ১ হাজার ৭০০ কোটি টাকার প্রকল্পের কাজ বাস্তবায়িত হচ্ছে।
শ্রী কুমার আরও জানান, রেল, সড়ক এবং জাতীয় জলপথ ১ ও ২ – এর সঙ্গে সরাসরি যুক্ত হওয়ায় কলকাতা বন্দরের বাড়তি কিছু সুবিধা রয়েছে। এর মধ্যে হলদিয়ায় আদানি গোষ্ঠীর সঙ্গে সরকারি-বেসরকারি অংশীদারিত্বে হলদিয়া ডকে আধুনিক বার্থ – এর সাহায্যের পণ্য পরিবহণ করা হচ্ছে। ২০২১-২২ অর্থবর্ষে হলদিয়া ডকে ৫৪ লক্ষ ৭৪ হাজার টন রান্নার গ্যাস পরিবহণ করা হয়েছে, আগের অর্থবর্ষে এর পরিমাণ ছিল ৪৮ লক্ষ ৪৮ হাজার টন।
শ্যামাপ্রসাদ মুখার্জী বন্দরকে ‘গ্রেট প্লেস টু ওয়ার্ক ইন্সটিটিউট’ কাজ করার আদর্শ স্থানের স্বীকৃতি দিয়েছে। বন্দরের কর্মীরা তাঁদের কর্মস্থলের বিষয়ে যথেষ্ট সন্তুষ্ট বলে এই স্বীকৃতি পাওয়া গেছে। বন্দরের ৯৩ শতাংশ কর্মী বন্দর কর্তৃপক্ষের প্রতি আস্থাশীল, ৯১ শতাংশ কর্মী এই বন্দরে কাজ করে গর্বিত এবং ৮৫ শতাংশ কর্মীর তাঁদের কর্মস্থলের প্রতি শ্রদ্ধাশীল বলে ‘গ্রেট প্লেস টু ওয়ার্ক ইন্সটিটিউট’কে জানিয়েছে।
CG/CB/SB
(Visitor Counter : 54
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৩ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৭৪ কোটি ৩৮লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ২৭,২৫৪ জন ।
মোট সংক্রমিতের ১.১৩% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৭৪হাজার ২শো ৬৯জন।
বর্তমানে কোভিড মুক্ত হওয়ার হার ৯৭.৫৪%।
গত চব্বিশ ঘন্টায় আরোগ্য লাভ করেছেন ৩৭হাজার ৬৮৭ জন।
সারা দেশে এ পর্যন্ত মোট সুস্থ হয়েছেন ৩ কোটি ২৪ লক্ষ ৪৭হাজার ০৩২ জন।
সাপ্তাহিক সংক্রমিতের হার ৮০ দিন ধরে ৩ শতাংশের নিচে রয়েছে, বর্তমানে ২.১১%।
দৈনিক সংক্রমিতের হার গত ১৪ দিন ধরে ৩ শতাংশের কম, আজ এই হার ২.২৬%।
মোট নমুনা পরীক্ষা হয়েছে ৫৮কোটি ৩০লক্ষ।
CG/CB/
(
বিজ্ঞানওপ্রযুক্তিমন্ত্রক
নোভেল করোনা ভাইরাস সংক্রমণের বিরুদ্ধে লড়াইয়ে কেন্দ্রীয় ওষুধ গবেষণা ইনস্টিটিউট  উদ্যোগী হয়েছে
নতুন দিল্লি, ১৮ এপ্রিল, ২০২০
কোভিড-19 সংক্রমিত রুগিদের দেহ থেকে,ভাইরাসের প্রভাবে যেভাবে সংক্রমণ হয়েছে তার কয়েকটি নমুনার থেকে এই ভাইরাসের বৈশিষ্ট বিশ্লেষণ করে তার ভিত্তিতে শ্রেণীবিন্যাসের উদ্যোগ নেওয়া হচ্ছে। করোনা ভাইরাসের পাঁচটি বৈশিষ্ট্যর মধ্যে তিনটি বিষয় নিয়ে বিজ্ঞান ও শিল্প গবেষণা পরিষদের  অধীনস্থ সংস্থা কেন্দ্রীয় ওষুধ গবেষণা ইনস্টিটিউট ,কিং জর্জেস মেডিকেল বিশ্ব বিদ্যালয়ের সঙ্গে এক সমঝোতাপত্রে সই করেছে। উত্তর প্রদেশের কয়েকজন কোভিড-19 সংক্রমিত রুগির শরীর থেকে নেওয়া ভাইরাসটির নানান প্রজাতির জিনের বিন্যাস সম্পর্কে ধারণা পেতে এই পদক্ষেপ বলে জানা গেছে। প্রাথমিক ভাবে প্রতিষ্ঠানের লক্ষৌয়ের গবেষণাগারে কয়েকজন রুগির শরীর থেকে নেওয়া নমুনার ওপর গবেষণা চলছে। এই প্রক্রিয়ার মাধ্যমে প্রাথমিক ভাবে ডিজিট্যাল প্রক্রিয়ায় ভাইরাসের আনবিক বিষয়গুলির ওপর নজরদারি চালানো হবে।
কোভিড-19 সংক্রমণের কারন হিসেবে এখনও পর্যন্ত আট টি বিভিন্ন ধরনের ভাইরাসের খোঁজ পাওয়া গেছে। বিশেষজ্ঞদের একটি দল এই ভাইরাসের চরিত্র বদলের দিকে নজর রেখে চলেছেন। এক্ষেত্রে যদি কোনো বদল হয় তাহলে চিকিৎসা পদ্ধতিতেও বদল আনা হবে।
ওষুধের মাধ্যমে কোভিড-19 সংক্রমিত ব্যক্তির চিকিৎসা বিষয়েও সি ডি আর আই যুক্ত রয়েছে। এই গবেষণা ক্ষেত্রে,যে সমস্ত ওষুধ ইতিমধ্যেই ব্যবহার হচ্ছে,সে গুলিকে চিকিৎসা ক্ষেত্রে কি ভাবে পুনরায় ব্যবহার করা যায় সে বিষয়ে পরীক্ষা চালানো হচ্ছে। কোভিড-19 সংক্রমিত রুগিদের ওপর পরিচিত পুনর্ব্যবহার যোগ্য ওষুধ প্রয়োগ করা হচ্ছে। যৌথ উদ্যোগে এই ওষুধ গুলিতে কিছু বদল এনে আরও কার্য্যকরী করে তোলার কাজ চলছে বলে জানান সি এস আই আর-সি ডি আর আই এর নির্দেশক অধ্যাপক তাপস কুমার।
প্রতিষ্ঠানটির আনবিক বিষয়ে বড়ো একটি সংগ্রহশালা রয়েছে। এটিকে ব্যবহার করে ভাইরাসটির জৈব যোগের ওপর পরীক্ষা চালানো হচ্ছে। সার্স-কোভ-2 এর অনু গুলিতে নির্দিষ্ট ওষুধ প্রয়োগ করা হচ্ছে। এর ফলাফলের দিকে নজর রেখে তা আবার প্রয়োজন অনুসারে বদল করার প্রক্রিয়া চলছে। "এম-প্রটেস, সিএল-প্রটিনেস,আর এন এ- ডিপেন্ডেন্ট, আর এন এ পলিমার্স, স্পাইকি প্রোটিন-এ সি ই 2" ব্যাবস্থাপনার ওপরে বর্তমানে কাজ চলছে। এই জিনের যোগসূত্রগুলি আবার ইন ভিট্র এবং ইন ভিভো পদ্ধতিতে মূল্যায়ণ করা হচ্ছে। এ ক্ষেত্রে কে জিএম ইউ সাহায্য করছে বলে ড: কুমার জানান।
কে জিএম ইউ এর বিজ্ঞানী দলের নেতৃত্ব দিচ্ছেন অধ্যাপক অমিতা জৈন। অপর দিকে সি এস আই আর-সি ডি আর আই দলের নেতৃত্ব দিচ্ছেন অধ্যাপক আর রবিশঙ্কর। সি ডি আর আইয়ের জীবানুবিদ ড: রাজ কুমার ত্রিপাটি এই কাজের সঙ্গে যুক্ত রয়েছেন।
(CG/PPM
প্রতিরক্ষামন্ত্রক
সৈনিক স্কুলে ভর্তির প্রক্রিয়া 
নয়াদিল্লী, ৭ নভেম্বর, ২০২০
ন্যাশনাল টেস্টিং এজেন্সি  দেশের ২৩টি রাজ্য এবং একটি কেন্দ্রশাসিত অঞ্চলের ৩৩টি সৈনিক স্কুলে ষষ্ঠ থেকে নবম শ্রেণী পর্যন্ত ভর্তির পরীক্ষা আগামী ১০ই জানুয়ারি, রবিবার নেবে। অল ইন্ডিয়া সৈনিক স্কুল এন্ট্রান্স এগজামিনেশন ২০২১তে বসার জন্য আগ্রহী ছাত্রছাত্রীদের আবেদনপত্র জমা দেওয়ার জন্য প্রথমে https://aissee.nta.nic.in/ এই ওয়েবসাইটে নাম নথিভুক্ত করাতে হবে। এ ব্যাপারে আরও বিস্তারিত তথ্য http://www.nta.ac.in/ এই ওয়েবসাইটে পাওয়া যাবে। ২০২১-২২ শিক্ষা বর্ষের জন্য ওবিসি-এনসিএন শ্রেণীভুক্ত ছাত্রছাত্রীদের জন্য সংরক্ষণের ব্যবস্থা করা হয়েছে। মেয়েরাও এখন থেকে ষষ্ঠ শ্রেণীতে সবকটি সৈনিক স্কুলে ভর্তি হতে পারবে।
CG/CB/NS
(
প্রধানমন্ত্রীরদপ্তর
প্রধানমন্ত্রী পরীক্ষার যোদ্ধাদের জন্য তাঁর পরামর্শের ভিডিওগুলি শেয়ার করেছেন
নতুন দিল্লি,৩১ মার্চ, ২০২২
প্রধানমন্ত্রী শ্রী নরেন্দ্র মোদী আগামীকাল পরীক্ষা পে আলোচনার প্রাক্কালে শিক্ষার্থী এবং তাদের অভিভাবকদের জন্য একাধিক ভিডিও পরামর্শ শেয়ার করেছেন। তাঁর ইউটিউব চ্যানেলে শেয়ার করা এই ভিডিওগুলিতে শিক্ষার্থীদের জীবন, বিশেষ করে পরীক্ষা সংক্রান্ত বিস্তৃত বিষয় তুলে ধরা হয়েছে। এগুলি কয়েক বছর ধরে পরীক্ষা পে চর্চার বিশেষ পরামর্শ ৷
এই ভিডিওগুলি হল-
স্মৃতি শক্তির উপর
শিক্ষার্থীদের জীবনে প্রযুক্তির ভূমিকা
সন্তানরা কি শুধুই তাদের বাবা-মায়ের অপূর্ণ স্বপ্ন পূরণের জন্য?
বিষণ্ণতার সঙ্গে মোকাবেলা কিভাবে?
বিষণ্ণতা থেকে সাবধান
পরীক্ষার প্রতি যথার্থ নজর
অবসর সময়ের সর্বোত্তম ব্যবহার
কার সঙ্গে প্রতিদ্বন্দ্বিতা করতে হবে
কিভাবে একাগ্রতা বাড়াতে হবে ?
লক্ষ্য স্থির করার জন্য অন্য দিকে নজর না দেওয়া
লক্ষ্য নির্ধারণ এবং সেগুলি অর্জন করা
অধ্যয়ন বিষয়ক তুলনা এবং সামাজিক পরিস্থিতি
সঠিক কর্মজীবন নির্বাচন
ফলাফল কার্ড কতটা গুরুত্বপূর্ণ?
কিভাবে কঠিন বিষয় মোকাবেলা করবেন?
প্রজন্মগত ফারাক কিভাবে কমানো যায়?
সময় বাঁচানোর চাবিকাঠি
পরীক্ষার হলে এবং বাইরে আত্মবিশ্বাস
চ্যালেঞ্জ মোকাবেলা করুন এবং নিজেকে বিশেষ করে তুলুন
পথিকৃৎ হয়ে উঠুন
CG/SS
(
পর্যটনমন্ত্রক
গোয়ার ন্যাশনাল ইন্সটিটিউট অফ ওয়াটার স্পোর্টস-এ জলক্রীড়া ও আনুষঙ্গিক ক্রীড়ার ২৭টি পাঠক্রম তৈরি করা হয়েছে : শ্রী জি কিষাণ রেড্ডি
নয়াদিল্লী, ২৮ মার্চ, ২০২২
গোয়ার ন্যাশনাল ইন্সটিটিউট অফ ওয়াটার স্পোর্টস  কেন্দ্রীয় পর্যটন মন্ত্রকের অধীনস্ত ইন্ডিয়ান ইন্সটিটিউট অফ ট্যুরিজম অ্যান্ড ট্রাভেল ম্যানেজমেন্টের একটি সংস্থা। এখানে জলক্রীড়া ও আনুষঙ্গিক বিভিন্ন খেলাধুলার প্রশিক্ষণ দেওয়া হয়। জল সংক্রান্ত খেলাধুলার প্রশিক্ষণ সব রাজ্য ও কেন্দ্রশাসিত অঞ্চলে ব্যবস্থার দায়িত্ব এনআইডাব্লুএস-এর। কোনো অঞ্চলে একটি কেন্দ্রীয় স্বায়ত্বশাসিত সংস্থা গড়ে তোলার সময় কয়েকটি বিষয় বিবেচনা করা হয়। এগুলি হলোঃ- ওই অঞ্চলে পর্যটন উন্নয়নের কতটা সম্ভাবনা রয়েছে; সম্পদের সহজলভ্যতা, চাহিদা এবং বিভিন্ন রাজ্য ও কেন্দ্রশাসিত অঞ্চলের সঙ্গে তুলনা করলে এ ধরণের একটি প্রতিষ্ঠান ওই অঞ্চলে গড়ে তুললে কতটা লাভ হবে। মহারাষ্ট্রে এনআইডাব্লুএস খোলার কোনো প্রস্তাব মন্ত্রকের কাছে আসেনি।
দেশে জলক্রীড়া সংক্রান্ত পর্যটনের আগ্রহ গড়ে তুলতে রাজ্য ও কেন্দ্রশাসিত অঞ্চলগুলিকে মন্ত্রক সব ধরণের সহযোগিতা করে। স্বদেশ দর্শন প্রকল্পের মাধ্যমে দ্বীপ, সমুদ্র সৈকত ও নদী/হ্রদের তীরবর্তী অঞ্চলের উন্নয়নের জন্য রাজ্য ও কেন্দ্রশাসিত অঞ্চলগুলিকে আর্থিক সহায়তা দেওয়া হয়। এর সাহায্যে জলক্রীড়া ও সমুদ্র সৈকতে নিরাপত্তার মতো বিষয়গুলি নিশ্চিত করা হয়। এছাড়াও ভারতে অ্যাডভেঞ্চার ভ্রমণের ক্ষেত্রে প্রয়োজনীয় অনুমোদনের কাজ মন্ত্রক করে থাকে।
রাজ্য ও কেন্দ্রশাসিত অঞ্চলগুলিকে জলক্রীড়া সংক্রান্ত নীতিমালা তৈরি, সাধারণ পরিচালন পদ্ধতি নির্ধারণ করা ও মানব সম্পদের প্রশিক্ষণের কাজে এনআইডাব্লুএস সহযোগিতা করে। ইতিমধ্যেই এই প্রতিষ্ঠান ইন্ডিয়ান নেভি ফিজিক্যাল ট্রেনিং স্কুল সহ বিভিন্ন রাজ্য ও কেন্দ্রশাসিত অঞ্চলের সঙ্গে সমঝোতাপত্র স্বাক্ষর করেছে। এই প্রতিষ্ঠানে যে ২৭টি পাঠক্রম তৈরি করা হয়েছে সেগুলির প্রশিক্ষকরা বিভিন্ন রাজ্য ও কেন্দ্রশাসিত অঞ্চলেও এ সংক্রান্ত প্রশিক্ষণ দিয়ে থাকেন। জলক্রীড়ার বিষয়ে সচেতনতা গড়ে তোলার জন্য এনআইডাব্লুএস অনলাইন ও অফলাইনে বিভিন্ন কর্মসূচি গ্রহণ করেছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন পর্যটন মন্ত্রী শ্রী জি কিষাণ রেড্ডি।
CG/CB/NS
(Visitor Counter : 100
তথ্যওসম্প্রচারমন্ত্রক
ফ্রান্সের অ্যানেসি আন্তর্জাতিক অ্যানিমেশন উৎসবে ভারতের সৃজনশীল অর্থনীতির প্রদর্শন
নয়াদিল্লি, ১৪ জুন, ২০২৩
ভারত এই বছর প্রথমবারের জন্য অ্যানেসি আন্তর্জাতিক অ্যানিমেশন উৎসবে যোগ দিয়েছে। তথ্য ও সম্প্রচার সচিব শ্রী অপূর্ব চন্দ্রের নেতৃত্বে অ্যানিমেশন শিল্পের বিশিষ্ট ব্যক্তিত্বদের এক প্রতিনিধিদল এই উৎসবে বিশ্বের সামনে অ্যানিমেশন এবং ভিএফএক্স কনটেন্ট তৈরিতে ভারতের দক্ষতা তুলে ধরেন।
সারা বিশ্বের ভিএফএক্স ও অ্যানিমেশন নির্মাতাদের কাছে ভারত এখন এক পছন্দের গন্তব্য হয়ে উঠেছে। ২০২১ সালে ভারতে অ্যানিমেশন ও ভিএফএক্স বাজারের মোট মূল্য ছিল ১০ হাজার ৯০০ কোটি টাকা। এরমধ্যে শুধু ভিএফএক্স বাজারের মূল্য ছিল ৫ হাজার কোটি টাকা। আর্নেস্ট অ্যান্ড ইয়াং-এর পূর্বাভাস অনুযায়ী, ২০২৪ সালের মধ্যে এই বাজার ১৮ হাজার কোটি টাকায় পৌঁছবে। সেজন্যই অ্যানেসি আন্তর্জাতিক অ্যানিমেশন উৎসবে ভারতের অংশগ্রহণ আরও বেশি তাৎপর্যপূর্ণ হয়ে উঠেছে। এর মধ্যে দিয়ে ভারত এই ক্ষেত্রে তার সক্ষমতা আন্তর্জাতিক ক্রেতাদের কাছে তুলে ধরার সুযোগ পাচ্ছে।
ভারতের অংশগ্রহণ প্রসঙ্গে শ্রী চন্দ্র বলেছেন, “বিশ্বমানের কৌশল, উদ্ভাবনী প্রযুক্তি এবং অসাধারণ প্রতিভাসম্পন্ন পেশাদারদের সম্মিলিত উদ্যোগে অ্যানিমেশন, গেমিং, ভিস্যুয়াল এফেক্টস অ্যান্ড কমিকস  সেক্টরে ভারতের প্রভূত অগ্রগতি হয়েছে। ভারত সেই হাতে গোনা কয়েকটি দেশের অন্যতম, যারা নিজের দেশে এভিজিসি কন্টেন্ট তৈরির জন্য বিদেশী সংস্থাগুলিকে আর্থিক উৎসাহ দেয়। ভারতে কোনো চলচ্চিত্রের শ্যুটিং করলেও এই নগদ সহায়তা পাওয়া যাবে। বিদেশী সংস্থাগুলির কাছে এটি এক বিশাল সুযোগ। আমরা এই শিল্পকে এবং ভারতে প্রাক শ্যুটিং ও শ্যুটিং পরবর্তী কর্মধারায় উৎসাহ দিতে প্রতিশ্রুতিবদ্ধ।” উৎসবের ফাঁকে শ্রী চন্দ্র অ্যানেসি আন্তর্জাতিক অ্যানিমেশন উৎসবের অধিকর্তা মিশেল মেরিন-এর সঙ্গে সাক্ষাৎ করেন। অ্যানেসিতে ভারতের অংশগ্রহণকে আরও নিবিড় করে তোলা এবং ভারত ও ফ্রান্সের যৌথ উদ্যোগে ভারতে একটি অ্যানিমেশন চলচ্চিত্র উৎসবের আয়োজন নিয়ে তাঁদের মধ্যে কথা হয়। শ্রী চন্দ্র ইন্ডিয়া প্যাভিলিয়ন-এর উদ্বোধন করেন। সরস্বতী যন্ত্রের ভাবনাকে কেন্দ্রে রেখে এটি গড়ে তোলা হয়েছে। চলতি বছরে মর্যাদাপূর্ণ অ্যানেসি উৎসব প্রতিযোগিতায় যাঁরা অংশগ্রহণের সুযোগ পেয়েছেন, সেই সৃজনশীল ভারতীয় শিল্পীদের সঙ্গেও কথা বলেন তিনি। অরবিন্দ জিনা, উপমন্যু ভট্টাচার্য, সরস্বতী বানী বাল্গাম, বীরেন ঘোষ প্রমুখ ভারতীয় নির্মাতা উৎসবে উপস্থিত ছিলেন।
শ্রী চন্দ্র অন্যান্য দেশের প্রতিনিধির সঙ্গেও আলাপচারিতায় অংশ নেন। এভিজিসি সেক্টরের জন্য ভারত সরকার যেসব সুবিধা দিচ্ছে তাই নিয়ে আলোচনা হয়।
CG/SD/NS….
(Visitor Counter : 53
সারওরসায়নমন্ত্রক
প্রধানমন্ত্রী জন ঔষধি কেন্দ্রগুলি  কোভিড -১৯ পরিস্থিতিতে গুরুত্বপূর্ণ ভূমিকা পালন করছে: মনসুখ মান্ডভিয়া
নতুন দিল্লি, ৪মে, ২০২০
জাহাজ চলাচল, সার ও রাসায়ন মন্ত্রকের স্বাধীন দায়িত্বপ্রাপ্ত প্রতিমন্ত্রী  শ্রী মনসুখ মান্ডভিয়া বলেছেন যে, প্রধানমন্ত্রী জন ঔষধি কেন্দ্রগুলি  কোভিড -১৯ পরিস্থিতিতে গুরুত্বপূর্ণ ভূমিকা পালন করছে। প্রতিদিন প্রায় ১০ লক্ষ লোক ৬ হাজার প্রধানমন্ত্রী জন ঔষধি কেন্দ্র থেকে উন্নত মানের সাশ্রয়ী মূল্যের ওষুধ সংগ্রহ করছেন। এই কেন্দ্রগুলি থেকে হাইড্রোক্সিক্লোরোকুইনও বিক্রি করা হচ্ছে।
তিনি বলেন, প্রধানমন্ত্রী ভারতীয় জনঔষধি পরীযোজন  ভারত সরকারের ওষুধ বিভাগের একটি মহৎ উদ্যোগ এবং এই প্রকল্পের আওতায় জন ঔষধি কেন্দ্র খোলা হয়েছে। প্রধানমন্ত্রী সাধারণ মানুষের কাছে সাশ্রয়ী মূল্যে গুণমানসম্পন্ন জেনেরিক ওষুধ পৌঁছে দেওয়ার যে স্বপ্ন দেখে ছিলেন, তা পূরণ করা সম্ভব হচ্ছে এর মাধ্যমে।
প্রধানমন্ত্রী হিসেবে দায়িত্বভার গ্রহণের পর থেকে শ্রী নরেন্দ্র মোদী জন ঔষধি কেন্দ্র খোলার ওপর জোর দিয়েছিলেন। মাত্র সাড়ে ৫ বছরের শাসনকালে প্রায় দেশজুড়ে প্রায় ৬০০০ জনঔষধি কেন্দ্র চালু হয়েছে যেখানে বাজারমূল্যের চেয়ে অনেক দামে ওষুধ বিক্রি হচ্ছে।
তিনি আরও বলেন যে, সাশ্রয়ী মূল্যের ও গুণমানসম্পন্ন জেনেরিক ওষুধ বিক্রি ছাড়াও অনেক জন ঔষধিকেন্দ্র লকডাউনের মধ্যে দরিদ্র জনগণকে রেশন সামগ্রী, রান্না করা খাবার, বিনামূল্যে ওষুধ ইত্যাদি বিতরণ করেছে।
কোভিড-১৯ এর মতো একটি বিশেষ পরিস্থিতিতে জন ঔষধি কেন্দ্রগুলির ভূমিকা অত্যন্ত গুরুত্বপূর্ণ হয়ে উঠেছে। ৬০০০ জনঔষধি কেন্দ্র দরিদ্র ও প্রান্তিক মানুষের সেবায় দিনরাত অক্লান্তভাবে কাজ করে যাচ্ছে। চলতি বছরের এপ্রিলে সারাদেশে প্রায় ৫২ কোটি টাকার ওষুধ সরবরাহ করা হয়েছে। জন ঔষধি কেন্দ্রগুলি হাইড্রোক্সিক্লোরোকুইন , এন ৯৫ মাস্কস, থ্রি-প্লাই মাস্ক, হ্যান্ড স্যানিটাইজারস, ইত্যাদি সামগ্রী কম দামে বিক্রি করছে।
কোভিড-১৯ মহামারীর সময়ে জন ঔষধি কেন্দ্রগুলির গুরুত্বপূর্ণ ভূমিকার কথা স্বীকার করে শ্রী মান্ডভিয়া বলেছেন, "এই জন ঔষধি কেন্দ্রগুলির স্টোর মালিকরা দরিদ্র মানুষের জন্য যে অনুকরণীয় এবং অনন্য সমাজসেবার কাজ করেছেন তার আমি প্রশংসা করছি।"
CG/SS
(
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ রাজ্য পুলিশের মহানির্দেশক এবং ইন্সপেক্টর জেনারেলদের সম্মেলনের উদ্বোধনী অধিবেশনে বক্তব্য রেখেছেন
নতুনদিল্লি, ৩রা ডিসেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ, রাজ্য পুলিশের মহানির্দেশক এবং ইন্সপেক্টর জেনারেলদের সম্মেলনের উদ্বোধনী অধিবেশনে বক্তব্য রেখেছেন। এই সম্মেলনে বিভিন্ন আধাসামরিক বাহিনীর প্রধান ও রাজ্য পুলিশের মহানির্দেশকরা উপস্থিত ছিলেন। গোয়েন্দা শাখা আয়োজিত এই সম্মেলনটি ভার্চুয়ালি করা হয়েছে। অনুষ্ঠানে কেন্দ্রীয় স্বরাষ্ট্রমন্ত্রী যে সমস্ত পুলিশকর্মীরা কর্তব্যরত অবস্থায় শহীদ হয়েছেন, তাদের প্রতি শ্রদ্ধা নিবেদন করেছেন। তিনি ৫0 জন পুলিশপদক প্রাপককে পুরস্কৃত করেছেন এবং তাদের সাফল্যের জন্য অভিনন্দন জানিয়েছেন।
স্বাগত ভাষণে শ্রী অমিত শাহ দেশের নিরাপত্তা সংক্রান্ত বিভিন্ন বিষয়ে আলোচনা করেছেন এবং কোভিড পরিস্থিতিতে পুলিশকর্মীরা প্রথম সারির যোদ্ধা হিসেবে ভূমিকার ও প্রাকৃতিক বিপর্যয় মোকাবিলার জন্য তাদের নানা উদ্যোগের প্রশংসা করেছেন। মন্ত্রী সন্ত্রাসবাদের বিরুদ্ধে সরকারের জিরো টলারেন্স র্নীতির বিষয়ে বিস্তারিত ভাবে জানিয়েছেন। নাগরিকদের নিরাপত্তা এবং মর্যাদা রক্ষার উপর গুরুত্ব দিয়ে তিনি, পুলিশ কর্মীদের দক্ষতা বৃদ্ধির বিষয়ে উল্লেখ করেছেন যাতে তারা যেকোনো পরিস্থিতির জরুরী ভিত্তিতে এবং বিপর্যয় মোকাবিলার ক্ষেত্রে প্রয়োজনীয় ব্যবস্থা নিতে পারেন। শ্রী শাহ্ নিরাপত্তা সংস্থাগুলিকে নির্দেশ দিয়েছেন জাতীয় নিরাপত্তার স্বার্থে তাদের রাজ্যগুলির সঙ্গে সমন্বয় বজায় রেখে চলতে হবে এবং দেশকে উন্নত ও নিরাপদ করে তুলতে হবে।
প্রধানমন্ত্রী শ্রী নরেন্দ্র মোদী এই সম্মেলনে ভার্চুয়ালি পরে যোগ দিয়েছেন। বিগত সম্মেলনে গৃহীত সিদ্ধান্তগুলি কতটা বাস্তবায়িত হয়েছে সে বিষয় নিয়ে তিনি পর্যালোচনা করেছেন। প্রধানমন্ত্রী এবং স্বরাষ্ট্রমন্ত্রীর কাছে দেশের অভ্যন্তরীণ নিরাপত্তার বিষয়ে একটি পর্যালোচনা সংক্রান্ত প্রতিবেদন উপস্থাপনা করা হয়েছে। আলোচনায় সার্বিক নিরাপত্তা পরিস্থিতিকে কিভাবে আরো উন্নত করা যায় এবং নাগরিক বান্ধব কি কি উদ্যোগ নেওয়া যায় তা নিয়েও কথা হয়েছে।
চরম বামপন্থী সমস্যার মোকাবিলা করার জন্য, নিরাপত্তাবাহিনীগুলি কি কি উদ্যোগ নিয়েছে তা নিয়ে আলোচনা করার জন্য একটি বিশেষ অধিবেশনের ব্যবস্থা করা হয়েছিল। আলোচনায় রাজ্যগুলির সঙ্গে সমন্বয় বজায় রেখে চলার ওপর বিশেষ জোর দেওয়া হয়েছে। কোভিড-১৯ পরিস্থিতিতে পুলিশের ভূমিকা নিয়েও সম্মেলনে আলোচনা হয়েছে এবং পুলিশ বাহিনীর সদস্যদের জন্য সুরক্ষা সংক্রান্ত বিভিন্ন বিষয় নিয়ে কথা হয়েছে। এ বিষয়ে একটি সাধারণ পরিচালন পদ্ধতি তৈরি করার পরামর্শ দেওয়া হয়েছে যাতে ভবিষ্যতে জরুরি অবস্থার ক্ষেত্রে দ্রুত প্রয়োজনীয় ব্যবস্থা নেওয়া যায়।
প্রধানমন্ত্রীরদপ্তর
পবিত্র আষাঢ় পূর্ণিমা উপলক্ষে প্রধানমন্ত্রী ভগবান বুদ্ধের মহান শিক্ষাদানকে স্মরণ করেছেন
নতুনদিল্লি, ১৩ই জুলাই, ২০২২
প্রধানমন্ত্রী শ্রী নরেন্দ্র মোদী পবিত্র আষাঢ় পূর্ণিমা উপলক্ষে দেশবাসীকে শুভেচ্ছা জানিয়েছেন।
তিনি ভগবান বুদ্ধের মহান শিক্ষাদানকেও স্মরণ করেছেন।
এক ট্যুইট বার্তায় প্রধানমন্ত্রী বলেছেন,
“পবিত্র আষাঢ় পূর্ণিমা উপলক্ষে শুভেচ্ছা জানাই। আমরা ভগবান বুদ্ধের মহান শিক্ষাদানকে স্মরণ করি এবং ন্যায় ও অন্যের দু;খে সহানুভূতিশীল সমাজ গঠনের জন্য তাঁর উপদেশ কার্যকর করতে আমরা অঙ্গীকারবদ্ধ”।
PG/CB
(
বিদ্যুৎমন্ত্রক
সার্টিফায়েড ই-টেন্ডারিং পোর্টাল “প্রণীত” চালু করলো পাওয়ার গ্রীড
নয়াদিল্লি, ২৩ মার্চ ২০২১
বিদ্যুৎ মন্ত্রকের রাষ্ট্রায়ত্ত সংস্থা পাওয়ার গ্রীড কর্পোরেশন অফ ইন্ডিয়া লিমিটেড একটি ই-টেন্ডারিং পোর্টাল “প্রণীত” চালু করেছে। এই পোর্টালের মাধ্যমে দরপত্র আহ্বান প্রক্রিয়া আরও স্বচ্ছ ও সরল হয়ে উঠবে। সেই সঙ্গে, কাগজবিহীন পদ্ধতিতে যাবতীয় কাজকর্ম সম্পাদন করা সম্ভব হবে। কেন্দ্রীয় ইলেক্ট্রনিক্স ও তথ্য প্রযুক্তি মন্ত্রকের স্টান্ডার্ডাইজেশন, টেস্টিং অ্যান্ড কোয়ালিটি সার্টিফিকেশন ডায়রেক্টরেট  এই পোর্টালটিকে স্বীকৃতি দিয়েছে।
ই-টেন্ডারিং বা দরপত্র প্রক্রিয়া সম্পর্কিত পাওয়ার গ্রীড সংস্থার এই পোর্টালটি চালু হওয়ার ফলে ই-প্রকিওরমেন্ট লেনদেনের ক্ষেত্রে রাষ্ট্রায়ত্ত এই সংস্থাটি দেশের প্রথম সংস্থা হয়ে উঠবে। এই পোর্টালের মাধ্যমে দরপত্র সম্পর্কিত যাবতীয় গোপন বিষয় সুরক্ষিত রাখার পাশাপাশি, স্বচ্ছতার সঙ্গে সমগ্র প্রক্রিয়া সম্পাদন করা যাবে। উল্লেখ করা যেতে পারে, রাষ্ট্রায়ত্ত পাওয়ার গ্রীড ডিজিটালাইজেশনের লক্ষ্যে একাধিক উদ্ভাবনমূলক প্রয়াস গ্রহণ করেছে।
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ২৫ মে, ২০১৯
কেন্দ্রীয় মন্ত্রিসভা তাদের ২৪শে মে’র বৈঠকে অবিলম্বে ষোড়শ লোকসভা ভেঙে দেওয়ার জন্য রাষ্ট্রপতিকে পরামর্শ দিয়েছে। রাষ্ট্রপতি এই পরামর্শ গ্রহণ করেছেন এবং সংবিধানের ২৫ নম্বর ধারার ২  উপধারায় তাঁর ওপর ন্যস্ত ক্ষমতা প্রয়োগ করে, ষোড়শ লোকসভা ভেঙে দিয়ে একটি নির্দেশনামায় স্বাক্ষর করেছেন।
SSS/PB/SB
(Visitor Counter : 74
সংস্কৃতিমন্ত্রক
দেশের ইতিহাস ও পুরাতাত্ত্বিক ঐতিহ্য আমাদের গর্ব- বললেন প্রধানমন্ত্রী
নয়াদিল্লি, ১৩ জুলাই, ২০১৮
রাজধানীর তিলক মার্গে বৃহস্পতিবার  ভারতীয় পুরাতত্ত্ব বিভাগের  নতুন মুখ্য কার্যালয় ভবনের উদ্বোধন করেন প্রধানমন্ত্রী শ্রী নরেন্দ্র মোদী। অনুষ্ঠানে অন্যান্যদের মধ্যে উপস্হিত ছিলেন, কেন্দ্রীয় সংস্কৃতি প্রতিমন্ত্রী  ডঃ মহেশ শর্মা, সংস্কৃতি মন্ত্রকের সচিব শ্রী রাঘবেন্দ্র সিং এবং এএসআই-এর মহানির্দেশক শ্রীমতি ঊষা শর্মা। কেন্দ্রীয় সংস্কৃতি মন্ত্রক এবং ভারতীয় পুরাতত্ত্ব বিভাগের পদস্হ আধিকারিকরাও উপস্হিত ছিলেন এই অনুষ্ঠানে।
প্রধানমন্ত্রী বলেন, ভারতীয় পুরাতত্ত্ব বিভাগ তার প্রতিষ্ঠাকালের শুরু থেকে গত দেড়শো বছর ধরে একটি গুরুত্বপূর্ণ কাজের সঙ্গে যুক্ত রয়েছে। দেশের ইতিহাস এবং সমৃদ্ধ পুরাতাত্ত্বিক ঐতিহ্য যে ভারতবাসীর একটি গর্বের বিষয়, সে কথাও উঠে আসে প্রধানমন্ত্রীর বক্তব্যে। শ্রী মোদী বলেন, স্হানীয় এলাকার ইতিহাস এবং বিভিন্ন অঞ্চলের পুরাতাত্ত্বিক বিষয়গুলি সম্পর্কে সকলেরই জানার আগ্রহ থাকা উচিত। বিদ্যালয়ের পাঠ্যক্রমে স্হানীয় তথা আঞ্চলিক পর্যায়ের পুরাকীর্তির বিষয়গুলি অন্তর্ভুক্ত থাকা প্রয়োজন বলে মনে করেন প্রধানমন্ত্রী। বিশ্ববাসীর কাছে দেশের মহান ঐতিহ্যকে গর্ব ও আত্মবিশ্বাসের সঙ্গে তুলে ধরা উচিৎ বলে মন্তব্য করেন তিনি।
দেশের ৩৬৮৬টি স্মারক ও স্মৃতিস্তম্ভের সংরক্ষণ ও দেখভালের কাজে যুক্ত থাকার জন্য এএসআই-এর বিশেষ প্রশংসা করেন কেন্দ্রীয় সংস্কৃতি প্রতিমন্ত্রী ডঃ মহেশ শর্মা। তিনি বলেন, দেশের সমৃদ্ধ সাংস্কৃতিক ঐতিহ্য আমাদের পরিচয় বহন করে। ভারতের সমৃদ্ধ সাংস্কৃতিক ঐতিহ্য আজ সারা বিশ্বেই স্বীকৃতি লাভ করেছে। এএসআই-এর তত্ত্বাবধানে বিভিন্ন রাষ্ট্রের ৪০টির মতো পুরার্কীতির সংস্কার ও পুনরুদ্ধারের কাজ সম্পূর্ণ হয়েছে। এছাড়াও আরও ৮ থেকে ৯টি পুরাতত্ত্বিক নিদর্শনের সংস্কার, সংরক্ষণ ও পুনরুদ্ধারের কাজ চলছে বলে উল্লেখ করেন সংস্কৃতি প্রতিমন্ত্রী।
CG/SKD/NS/…
(Visitor Counter : 65
শ্রমওকর্মসংস্থানমন্ত্রক
লকডাউনের সময় ২ কোটি আবাসন এবং অন্যান্য নির্মাণ শ্রমিকদের ৪,৯৫৭ কোটি টাকা আর্থিক সহায়তা প্রদান করা হয়েছে
নয়াদিল্লি, ২৩ জুন, ২০২০
কেন্দ্রীয় শ্রম ও কর্মসংস্থান মন্ত্রকের গত ২৪শে মার্চ জারি করা নির্দেশিকার ওপর ভিত্তি করে রাজ্য সরকারগুলি উল্লেখযোগ্য পদক্ষেপ গ্রহণ করেছে। লকডাউনের সময় দেশে এখনও পর্যন্ত প্রায় ২ কোটি নথিভুক্ত নির্মাণকারী শ্রমিককে ৪,৯৫৭ কোটি টাকার নগদ সহায়তা প্রদান করা হয়েছে। সরাসরি নগদ সহায়তা প্রদান -এর মাধ্যমে শ্রমিকদের ব্যাঙ্ক অ্যাকাউন্টে টাকা পাঠিয়ে দেওয়া হয়েছে। লকডাউন চলাকালীন শ্রমিক পিছু ১ হাজার থেকে শুরু করে ৬ হাজার টাকা পর্যন্ত নগদ আর্থিক সুবিধা প্রদান করা হয়েছে। এছাড়াও, কয়েকটি রাজ্য কর্মীদের খাবার ও রেশন সরবরাহের ব্যবস্থাও করেছে।
কোভিড-১৯-এর জেরে লকডাউনের সমস্যার কারণে নির্মাণ শ্রমিকদের হাতে নগদ অর্থের সবচেয়ে বেশি প্রয়োজন ছিল। তাই, সময়মতো নগদ হস্তান্তর প্রক্রিয়া সুনিশ্চিত করতে সব রকম প্রয়াস চালানো হয়েছে। কেন্দ্রীয় শ্রম ও কর্মসংস্থান মন্ত্রক নির্মাণ শ্রমিকদের কল্যাণে সমস্ত রাজ্য সরকার এবং সংশ্লিষ্ট রাজ্যের রাজ্য কল্যাণ পর্ষদগুলির সঙ্গে সমন্বয়সাধনের জন্য নোডাল আধিকারিক নিয়োগ করেছে।
আবাসন ও অন্যান্য নির্মাণ কর্মীরা হলেন ভারতের সবচেয়ে বড় অসংগঠিত ক্ষেত্রের শ্রমিক। তাঁরা অনিশ্চিত ভবিষ্যতের সঙ্গে সঙ্কটময় পরিস্থিতিতে কাজ করে থাকেন। এঁদের মধ্যে একটি বড় অংশ তাঁদের জন্মভূমি থেকে অনেক দূরে ভিন রাজ্যে পরিযায়ী শ্রমিক হিসেবে কর্মরত। তাঁরা দেশ গঠনে গুরুত্বপূর্ণ ভূমিকা পালন করলেও সমাজে প্রান্তিক মানুষ হিসেবেই থেকে গেছেন।
এইসব শ্রমিকদের কর্মসংস্থান ও তাঁদের সুরক্ষা এবং কল্যাণমূলক ব্যবস্থার জন্য ‘দ্য বিল্ডিং অ্যান্ড আদার কনস্ট্রাকশন ওয়ার্কার্স অ্যাক্ট, ১৯৯৬’ কার্যকর করা হয়েছিল। এই আইন, মহামারী ও সঙ্কটকালীন সময়ে নির্মাণ শ্রমিকদের জীবন-জীবিকা নির্বাহের ক্ষেত্রে গুরুত্বপূর্ণ ভূমিকা পালন করছে। এই আইনের অধীনে রাজ্য সরকারগুলি তাদের রাজ্য কল্যাণ পর্ষদের মাধ্যমে নির্মাণ শ্রমিকদের জন্য কল্যাণমূলক পরিকল্পনা প্রণয়ন ও প্রয়োগ বাধ্যতামূলক করেছে।
চলতি বছরের ২৪শে মার্চ কেন্দ্রীয় শ্রম ও কর্মসংস্থান মন্ত্রী সকল মুখ্যমন্ত্রীদের কাছে একটি সময়োপযোগী পরামর্শ দিয়ে চিঠি পাঠিয়েছিলেন যেখানে এই আইনের ২২ ধারা অনুযায়ী নির্মাণ কর্মীদের সুবিধার্থে তহবিল গঠন করে আবাসন ও অন্যান্য নির্মাণ কর্মীদের ব্যাঙ্ক অ্যাকাউন্টে নগদ হস্তান্তরের জন্য রাজ্যগুলিকে বলা হয়েছিল। তবে, কত টাকা করে দেওয়া হবে তা রাজ্য সরকারগুলিই সিদ্ধান্ত নিতে পারবে। নির্মাণ শ্রমিকদের আর্থিক সঙ্কট নিরসনে সহায়তা প্রদানের জন্য এই পরামর্শ জারি করা হয়েছিল। একইভাবে, কেন্দ্রীয় শ্রম ও কর্মসংস্থান মন্ত্রকের সচিব সমস্ত রাজ্যের মুখ্য সচিবদের কাছে চিঠি পাঠিয়েছিলেন। সময়ে সময়ে ভিডিও কনফারেন্সও করা হয়েছে।
তবে, কিছু আবাসন ও অন্যান্য নির্মাণ শ্রমিকদের কাজের স্থান পরিবর্তন করা, পরিযায়ী শ্রমিকদের গতি-প্রকৃতি নির্ধারণ করতে না পারা এবং সচেতনতার অভাবের কারণে এখনও এই সুবিধা থেকে তাঁরা বঞ্চিত রয়েছেন। এই বিষয়টির সমাধানে কেন্দ্রীয় শ্রম ও কর্মসংস্থান মন্ত্রক একাধিক পদক্ষেপ গ্রহণ করেছে। পাশাপাশি, এই ধরনের শ্রমিকদের স্বাস্থ্য সুরক্ষায় তাঁদেরকে প্রধানমন্ত্রী জন আরোগ্য যোজনার আওতায় নিয়ে আসা হয়েছে। এছাড়াও, প্রধানমন্ত্রী জীবন জ্যোতি বিমা যোজনা ও প্রধানমন্ত্রী সুরক্ষা বিমা যোজনা চালু করা হয়েছে। বয়স্ক মানুষদের কল্যাণে এবং পেনশনের সুবিধার্থে প্রধানমন্ত্রী শ্রম যোগী মনধন যোজনার সুবিধাও প্রদান করা হচ্ছে।
(CG/SS/DM